آوریلین 15-دن سوداندا اوردو ایله خصوصی قوه لر (HDK) آراسیندا باش وئرن قارشیدورما‌لار سببیندن اؤلکه‌ده‌کی تورکیه وطنداش‌لارینین تخلیه‌سی داوام ائدیر.
دیپلوماتیک منبع‌لردن الده ائدیلن معلوماتا گؤره، آوریلین 23-او گونورتا ساعات لاریندان اول پایتاخت خارطوم-ون گونئی-دوغوسونداکی ود مدنی شهریندن 140 نفر تخلیه ائدیلیب.
خارطوم-دا افریقا کوچه‌سینده یئرلشن هتله توپ‌لاشان 500-ا یاخین تورکیه وطنداشی آخشام ساعات‌لاریندا 10 اتوبوس ایله اؤلکه‌یه یولا دوشوب.
پایتاختین قوزییینده، کافوری بولگه سینده‌کی خارطوم سفیرلیگی طرفیندن معین ائدیلن دیگر توپلاشما بؤلگه‌سینده‌کی تقریباً 400 وطنداش، یئردکی تهلوکه‌سیزلیک شرط‌لری نظره آلینماقلا، مومکون قدر تز تخلیه ائدیله‌جک.
تورکیه وطنداش‌لاری اتیوپیانین پایتاختی آدیس آبابا-دان هاوا یولو ایله ایستانبولا گتیریله‌جک .
تورکیه-نین تخلیه کاروانیندا آذربایجان، ژاپونیا، چین، مکزیکا، یمن کیمی بیر چوخ اؤلکه‌نین وطنداش‌لاری دا ایشتیراک ائدیب.
جمهور باشقانی رجب طیب اردوغان آوریلین 20-ده سودان اگمنلیک شوراسی‌نین صدری و اوردو فرماندهی ژنرال عبدالفتاح البرهان و سودان اگمنلیک شوراسی‌نین صدر معاوینی، خصوصی قوه لر فرماندهی ژنرال محمد حمدان داگالو  ایله آیری-آیری‌لیقدا تلفون دانیشیغی آپاریب.
خاریجی ایشلر ناظیری مولود چاووش اوغلو آوریلین 22-ده سودانین خاریجی ایشلر ناظیری علی الصادق ایله تلفون دانیشیغی آپاریب.
بیر چوخ اؤلکه وطنداش‌لاری‌نین تخلیه‌سی اوچون تورکیه-دن کؤمک ایسته‌ییب.
سودان-دا اوردو ایله خصوصی قوه لر آراسیندا قارشیدورما ایکینجی هفته‌سینه داخیل اولوب.
اوردو ایله عصیانچی لار آراسیندا باش وئرن قارشیدورمادا 15 آوریلده پایتاخت خارطوم و دیگر شهرلرده باش وئرن قارشیدورما‌لاردا 413 نفر حیاتینی ایتیریب، 3551 نفر ایسه یارالانیب.
